20 januari 2014 11:39 | Rik Sanders | 0
Dit artikel is afkomstig van Computable.nl (https://www.computable.nl/artikel/4977158). © Jaarbeurs IT Media. Ozzy loof beloning uit vir kitaar | Netwerk24
08 Desember 2019 21:23
Ozzy Osbourne het ’n belo­­ning van $25 000 (sowat R365 000) uitgeloof as ’n oorlede vriend se kitaar aan hom terugbesorg word.
Die webwerf NME berig Osborne, hoofsanger van Black Sabbath, het dié pleidooi gerig nadat besittings van Randy Rhoads, Osborne se oorlede vriend, oor die Dankseggingsdag-naweek gesteel is by die Musonia School of Music in North Hollywood. Rhoads was ’n heavy metal-kitaarspeler wat saam met Osborne gewerk het en op 25-jarige ouderdom in 1982 in ’n vliegongeluk dood is.
Rolling Stone berig Rhoads was die hoofkitaarspeler op Osborne se albums Blizzard of Ozz, wat in 1980 uitgereik is, en Diary of a Madman, wat in 1981 uitgereik is. Die gesteelde instrumente sluit in ’n 1963- Harmony rocket, Rhoads se heel eerste elektriese kitaar, ’n seldsame Marshall-prototipe wat spesifiek vir Rhoads gemaak is en ’n trompet wat uit die Groot Depressie dateer en wat aan Rhoads se ma, Dolores, behoort het.
Meer oor: Ozzy Osbourne | Beloning
Ozzy Osbourne is gehospitaliseer